
Aki kimarad, lemarad?!

Az elmúlt évtizedekben olyan változásoknak vagyunk részesei, melyek folyamatosan alakítják ki számunkra az információs társadalmat. Az információ, az informatika, az internet meghatározó szerepet tölt be a társadalmi-, gazdasági-, politikai élet minden területén. Legfőbb értékünk az információ ennek termelése, forgalmazása és alkalmazása pedig a gazdaság és a társadalom fő erőforrásává válik.
Dolgozatomban szeretnék betekintést nyújtani az általam legfontosabbnak vélt, az Európai Unió és Magyarország által biztosított információs társadalmi stratégiákról; milyen eszközökkel segítik elő, hogy minél több ember éljen az információs technológiák által biztosított lehetőségekkel.
Fontos kitérni a digitális szakadék, digitális írástudatlanság, motiválatlanság kérdésére, melyre az EU és Magyarország is igyekszik a legmegfelelőbb megoldást találni, ezáltal is növelve az esélyegyenlőséget.
Úgy gondolom számos előnye mellett, mindenki érzi hátrányát, veszélyét is a mai kor társadalmának, ezért kiemelt figyelmet fordítottam, ezen tényezők bemutatására, elemzésére.
Primer kérdőíves kutatásom célja, hogy a mindennapokban használt, legáltalánosabb számítógépes és internetezési szokásokról készítsek felmérést, kitérve a felhasználók véleményére a közösségi oldalakkal kapcsolatban.
Dolgozatom célja, hogy átfogó képet adjon az Európai Unió és Magyarország Információs Társadalmáról és felismerjük milyen „kincsekkel” rendelkezünk, melyeknek forrása az élethosszig tartó tanulás…
“Aki sajnálja a pénzt a tudás megszerzésére, az nem számol a tudatlanság költségeivel.” 
                                                                                                                               (Tonk Emil)



